*Projekts*

**LATVIJAS REPUBLIKAS MINISTRU KABINETA**

**SĒDES PROTOKOLLĒMUMS**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Rīgā Nr. 20\_\_. gada \_\_. \_\_\_\_\_

**.§**

**Noteikumu projekts "Grozījumi Ministru kabineta 2012. gada 10. aprīļa noteikumos Nr. 263 "Kadastra objekta reģistrācijas un kadastra datu aktualizācijas noteikumi""**

1. Pieņemt iesniegto noteikumu projektu.

Valsts kancelejai sagatavot noteikumu projektu parakstīšanai.

2. Tieslietu ministrijai izstrādāt un tieslietu ministram līdz 2019. gada 31. decembrim iesniegt Ministru kabinetā grozījumus Ministru kabineta 2011. gada 27. decembra noteikumos Nr. 1019 "Zemes kadastrālās uzmērīšanas noteikumi", paredzot mērniekiem tiesības kamerāli sagatavot zemes robežu plānu tādos pat gadījumos, kā tas noteikts noteikumu projekta 45. un 47. punktā.

3. Ekonomikas ministrijai izstrādāt un ekonomikas ministram līdz 2018. gada 31. decembrim iesniegt Ministru kabinetā grozījumus Ministru kabineta 2015. gada 28. jūlija noteikumos Nr. 438 "Būvniecības informācijas sistēmas noteikumi" par būvniecības informācijas sistēmas datu nodošanu tiešsaistes datu pārraides režīmā Nekustamā īpašuma valsts kadastra informācijas sistēmai par būves neesību, būvniecības lietas numuru, būves kadastra apzīmējumu, pazīmi par to, ka būve nojaukta vai nav saglabājusies, vienlaicīgi nodrošinot būves neesības fakta konstatējuma tiesiskuma pārbaudi būvvaldēs.

4. Ekonomikas ministrijai sadarbībā ar Tieslietu ministriju izstrādāt un ekonomikas ministram līdz 2018. gada 31. decembrim iesniegt Ministru kabinetā grozījumus normatīvajos aktos būvniecības jomā, lai noteiktu, kādos gadījumos būvniecības procesa ietvaros iesniegtais iesniegums vienlaikus ir uzskatāms arī par iesniegumu ierosināt kadastra objekta noteikšanu, nekustamā īpašuma veidošanu vai tā sastāva grozīšanu atbilstoši Nekustamā īpašuma valsts kadastra likuma 24. panta piektajai daļai (būves vai telpu grupas pieņemšanu ekspluatācijā vai būvniecības procesa pabeigšanas apstiprināšanu, telpu grupas lietošanas veida vai būves galvenā lietošanas veida maiņu bez pārbūves).

5. Vides aizsardzības un reģionālās attīstības ministrijai izstrādāt un vides aizsardzības un reģionālās attīstības ministram līdz 2019. gada 1. decembrim iesniegt Ministru kabinetā normatīvo aktu projektu par kārtību, kādā nosaka un aktualizē jūras piekrastes joslu un jūras augstākās bangas vietu, kā arī datu nodošanu reģistrēšanai valsts informācijas sistēmām un to aktualizācijas biežumu.

6. Tieslietu ministrijai izvērtēt nepieciešamību noteikt kārtību, kādā atbilstoši jūras krasta līnijas un jūras augstākās bangas vietas izmaiņām nosaka un aktualizē jūras piekrastes ūdeņus un jūras piekrastes sauszemes daļu un no tās izrietošās īpašuma tiesību izmaiņas, un nepieciešamības gadījumā tieslietu ministram līdz 2020. gada 1. decembrim iesniegt grozījumus normatīvajos aktos.

7. Tieslietu ministrijai izstrādāt un tieslietu ministram līdz 2018. gada 31.augustam iesniegt priekšlikumus likumprojekta "Grozījumi Zemes pārvaldības likumā" izskatīšanai Saeimā par Zemes pārvaldības likuma 13. panta pirmās daļas 11. punkta, kas paredz deleģējumu Ministru kabinetam izdod noteikumus par kārtību, kādā Nekustamā īpašuma valsts kadastra informācijas sistēmā dzēš zemes reformas laikā ar kompetentās institūcijas lēmumu noteiktu ceļa servitūtu un koplietošanas ceļu, un gadījumiem, kad tie dzēšami, izslēgšanu, kā arī par Zemes pārvaldības likuma 13. panta pirmās daļas 5. punktā Ministru kabinetam dotā deleģējuma noteikt kārtību, kādā Kadastra informācijas sistēmā reģistrē un aktualizē informāciju par jūras piekrastes joslu, izpildes termiņa pagarināšanu līdz 2021.gada 31.decembrim.

Ministru prezidents Māris Kučinskis

Valsts kancelejas direktors Jānis Citskovskis

Iesniedzējs:

tieslietu ministrs Dzintars Rasnačs